Document ID: 31997D0227

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1997 για την τροποποίηση της απόφασης 95/473/ΕΚ για τον καθορισμό του καταλόγου των εγκεκριμένων εκμεταλλεύσεων ιχθυοκαλλιέργειας στη Γαλλία (Κείμενο που παρουσιάζει ενδιαφέρον για τον ΕΟΧ) (97/227/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους της υγειονομικής πολιτικής που διέπουν τη διάθεση στο εμπόριο ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 6 παράγραφος 3,
Εκτιμώντας:
ότι τα κράτη μέλη μπορούν να αποκτήσουν για τις εκμεταλλεύσεις υδατοκαλλιέργειας που βρίσκονται σε μη εγκεκριμένη ζώνη, όσον αφορά τη μολυσματική αιμοποιητική νέκρωση (NHI) και τη λοιμώδη αιμορραγική σηψαιμία (SHV), το καθεστώς της εγκεκριμένης εκμετάλλευσης που δεν έχει προσβληθεί από τις εν λόγω ασθένειες 7
ότι ο κατάλογος των εγκεκριμένων εκμεταλλεύσεων στη Γαλλία καθορίστηκε από την απόφαση 95/473/ΕΚ της Επιτροπής (3), όπως τροποποιήθηκε από την απόφαση 96/289/ΕΚ (4) 7
ότι η Γαλλία, με επιστολές της 31ης Μαΐου και της 10ης Οκτωβρίου 1996, παρουσίασε στην Επιτροπή για άλλες εκμεταλλεύσεις υδατοκαλλιέργειας τα δικαιολογητικά σχετικά με τη χορήγηση, όσον αφορά τις νόσους NHI και SHV, του καθεστώτος εγκεκριμένης εκμετάλλευσης που βρίσκεται σε μη εγκεκριμένη ζώνη, καθώς επίσης και σχετικά με τις εθνικές διατάξεις που εγγυώνται την τήρηση των κανόνων όσον αφορά τη διατήρηση της έγκρισης 7
ότι η Επιτροπή και τα κράτη μέλη προέβησαν στην εξέταση των δικαιολογητικών που υποβλήθηκαν από τη Γαλλία για τις εκμεταλλεύσεις αυτές 7
ότι από την εξέταση αυτή προκύπτει ότι ορισμένες εκμεταλλεύσεις ανταποκρίνονται στο σύνολο των απαιτήσεων που προβλέπονται στο άρθρο 6 της οδηγίας 91/67/ΕΟΚ 7 ότι ορισμένες εκμεταλλεύσεις δεν ικανοποιούν τις απαιτήσεις αυτές, ιδίως όσον αφορά το πρόγραμμα δειγματοληψίας ή τις διατάξεις σχετικά με τις υποδομές 7
ότι, κατά συνέπεια, οι εκμεταλλεύσεις που τηρούν τις διατάξεις της οδηγίας 91/67/ΕΟΚ μπορούν να επωφεληθούν του καθεστώτος εγκεκριμένης εκμετάλλευσης σε μια μη εγκεκριμένη ζώνη 7
ότι πρέπει να προστεθούν οι εκμεταλλεύσεις αυτές στον κατάλογο των ήδη εγκεκριμένων εκμεταλλεύσεων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/473/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Μαρτίου 1997.

Labels: 7
18
0
6